《赤壁怀古》
明代·钟禧

赤壁矶头载酒过，感时怀古思如何。扁舟泊岸波声静，孤雁横江月色多。

鏖战当时怜孟德，狂吟此日忆东坡。无人可论平生事，醉舞龙泉发浩歌。

作者简介：钟禧，字百福，号狂客。顺德人。先以经明行修徵辟，不就。复以怀才抱德应诏起，试吏部第一。著有《洗酸》诸集行世。清黄登《岭南五朝诗选》卷三有传。